പഞ്ചരത്നങ്ങളില് ഉത്രജയുടെ വിവാഹം ഇന്ന് മംഗലപുരം പോത്തന്കോട് നന്നാട്ടുകാവ് വഴയ്ക്കാട് പഞ്ചരത്ന ത്തില് ഒരു വിവാഹംകൂടി. ഉത്രജയുടെ വിവാഹമാണ് ഞായര് രാവിലെ 9.30നും 10.30നുമിടയില് ഗുരുവായൂരില്വച്ച്. 2020 ഒക്ടോബര് 24 നായിരുന്നു സഹോദരിമാരായ ഉത്തര, ഉത്തമ, ഉത്ര എന്നിവരുടെ വിവാഹം. ഉത്രജയുടെ വരന് നാട്ടിലെത്താന് അവധി ലഭിക്കാത്തതിനാല് വിവാഹം മാറ്റി വയ്ക്കുകയായിരുന്നു. കുവൈത്തില് അനസ്തേഷ്യാ ടെക്നീഷ്യനായ പത്തനംതിട്ട സ്വദേശി ആകാശാണ് വരന്. കൊച്ചി അമൃത മെഡിക്കല് കോളേജില് അനസ്തേഷ്യാ ടെക്നീഷ്യയാണ് ഉത്രജ. കോഴിക്കോട് സ്വദേശിയായ മാധ്യമപ്രവര്ത്തകന് മഹേഷ് ഓണ്ലൈന് മാധ്യമപ്രവര്ത്തന രംഗത്തുള്ള ഉത്തരയെയും മസ്കറ്റില് ഹോട്ടല് മാനേജരായ ആയൂര് സ്വദേശി കെ എസ് അജിത്കുമാര് ഫാഷന് ഡിസൈനറായ ഉത്രയെയും മസ്കറ്റില് അക്കൗണ്ടന്റായ വട്ടിയൂര്ക്കാവ് സ്വദേശി വിനീത് തിരുവനന്തപുരത്ത് സ്വകാര്യ ആശുപത്രിയില് അനസ്തേഷ്യാ ടെക്നീഷ്യയായ ഉത്തമയെയുമാണ് വിവാഹം കഴിച്ചത്. 1995ല് വൃശ്ചികത്തിലെ ഉത്രം നാളില് നിമിഷങ്ങളുടെ വ്യത്യാസത്തിലാണ് പ്രേംകുമാര്രമാദേവി ദമ്ബതികളുടെ മക്കളായി പഞ്ചരത്നങ്ങള് എന്നു പേരു വീണ അഞ്ചു പേരുടെയും ജനനം. ഇവര് കുട്ടികളായിരിക്കെ അച്ഛന് പ്രേംകുമാര് മരിച്ചു. പ്രതിസന്ധികള്ക്കിടയിലും മക്കള്ക്ക് മികച്ച വിദ്യാഭ്യാസം നല്കി ഉന്നതികളിലെത്തിക്കാന് രമാദേവിക്കായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്